als_Latn dik_Latn sag_Latn
Lajme te fundit nga UT
Baku World Science Forum 2014
Pas suksesit tëForumit Ndërkombëtar të Shkencëtarëve të Rinj në Baku ‘‘Sfidat e Reja në Arenën Europiane’’ në Maj të vitit 2013, u vendos të organizohej një event edhe më i madh për vitin 2014 – Forumi Botëror i Shkencës, i cili do të organizohet nga Ministria e Rinisë dhe Sportit në Republikën e Azerbaixhanit.
Ky event do të mbahet në 26-31 Maj 2014, në Baku, në Azerbaixhan dhe cilësohet si një ndër eventet më të mëdha të shkencëtarëve në botë këtë vit.
Forumi do të mbledhë së bashku pjesëmarrës, shkencëtarë të rinj, nga e gjithë bota për të ndarë përvojat e tyre, për të promovuar bashkëpunimin, dhe për të forcuar rrjetin e shkencëtarëve të rinj në të gjithë botën.
Shkencëtarë të rinj nga të gjitha vendet si dhe të gjitha disiplinat janë të ftuar të marrin pjesë në këtë ngjarje të veçantë e cila do të sjellë së bashku rreth 300 pjesëmarrës nga rreth 100 vende, plus 200 pjesëmarrës lokal.
Tema e forumit është "Sfidat e reja në shkencën botërore: Qasjet e përbashkëta të Shkencëtarëve të Rinj". Në kuadër të kësaj teme pjesëmarrësit do të marrin në konsideratë sfidat e shumta të reja që mund të kërkojnë ekspertizën e shumë fushave të ndryshme kërkimore.
Brenda strukturës së Forumit, do të mbahen pesë seancat e mëposhtme:
·Shkencat teknike: ‘‘Shkencat teknike si baza e sistemeve moderne të inovacionit’’.
·Mjeksi, Biologji, Kimi: ‘‘Proceset natyrore në lidhje me krijimin e një teknologjie të re’’.
·Ekologji, Toka dhe Agrikultura: ‘‘Qasja ndërdisiplinore në investigimet agrare, mjedisore dhe mbi tokën’’
·Ekonomi dhe Sociologji: ‘‘Ekonomia dhe sociologjia si kombinim i zhvillimit të suksesshëm të shoqërisë globale’’.
·Histori, Filozofi, Kulturë: ‘‘Problemet e shkencave humano-shoqërore në botën moderne’’.
Forumi do të përfshijë gjithashtu shumë ngjarje kulturore.
Të gjitha shpenzimet e udhëtimit, ngrënies dhe strehimit për pjesëmarrësit e përzgjedhur do të mbulohen nga Ministria e Rinisë dhe Sportit e Republikës të Azerbaixhanit. Nuk mbulohen shpenzimet e vizës, gati 60 euro, në varësi të vendit rezident.
Për më shumë informacion, si edhe për tu regjistruar në konferencë vizitoni faqen:
http://bakuworldscienceforum.com/.
als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans